Azərbaycan 2010 Qış Olimpiya Oyunlarında

Azərbaycan 2010 Qış Olimpiya Oyunlarında — Azərbaycanın 12–28 fevral tarixlərində Kanadanın Vankuver şəhərində keçirilən 2010 Qış Olimpiya Oyunlarında iştirakı. Komandada biri qadın və biri kişi olmaqla iki idmançı var idi. İkisi də dağ xizəyində slalom və nəhəng slalom yarışlarında iştirak etmişdir. Azərbaycan təmsilçiləri slalomu başa vurmadılar, yalnız nəhəng slalomda təsnif edildilər. Qadınlar arasında keçirilən yarışmada Qaya Bassani Antivari 66-cı yeri, kişilər arasında keçirilən yarışmada isə Sedrik Nots 79-cu yeri tutdu.

Açılış mərasimində Azərbaycan komandasının bayraqdarı olaraq iştirak edən Fuad Quliyev Qış İdmanı Federasiyasının vitse-prezidenti idi. Bağlanış mərasimində bayraqdar olan Könül Nurullayeva isə olimpiya missiyasının rəhbəri idi. Bu, Azərbaycan komandasının Qış-Yay Olimpiadası daxil olmaqla Olimpiadada səkkizinci iştirakı idi. Eyni zamanda, Azərbaycan komandasına fiqurlu konkisürmə üzrə heç bir təmsilçinin daxil edilmədiyi ilk Qış Olimpiadası idi.thumb|335x335px|Azərbaycan Komandası Açılış mərasimində

 Olimpiadanın fonunda 

 İdmançıların 2010 Olimpiadasına vəsiqə qazanması 
2009-cu ildə Val-d-İzer şəhərində Dağ Xizəyi Dünya Çempionatı keçirildi. Qaya Bassani Antivari və Sedrik Nots bu çempionatda iştirak etdi. Antivari nəhəng slalomda 51-ci yerdə qərarlaşdı, slalomda isə ilk qaçışı bitirə bilmədi. Öz növbəsində Nots slalomda 56-cı, nəhəng slalomda 78-ci oldu.

Olimpiadadan əvvəlki mövsümdə Los Ancelesdə fiqurlu konkisürmə üzrə Dünya Çempionatı keçirildi. Azərbaycanın üç nümayəndəsi vardı — Emma Hacıyeva (32-ci yer), Kristin Freyzer və İqor Lukanin (18-ci yer). Onlar eyni ildə keçirilən Avropa Çempionatında da iştirak etdilər. Hacıyeva iştirakçılar arasında 30-cu oldu. Cütlərlə fiqurlu konkisürmə yarışmasında Freyzer və Lukanin 9-cu, Nadin Əhməd və Brüs Porter 27-ci yeri tutdu. Azərbaycanlı konkisürənlərdən heç biri Vankuver Oyunlarına vəsiqə qazana bilmədi. Əvvəlki iki Olimpiadaya qatılan Freyzer və Lukanin idman karyeralarını sona çatdırdılar. Qalan oyunçular, vətəndaşlığın dəyişdirilməsi və xarici ölkəni təmsil etmək üçün yeni tətbiq olunan BKB (Beynəlxalq Konkisürmə Birliyi) tələbləri ilə bağlı problemlərlə üzləşdilər. Bütün bunlar, Azərbaycanın tarixdə heç bir fiqurlu konkisürmə nümayəndəsi olmadan ilk dəfə Qış Olimpiya Oyunlarına çıxmasına səbəb oldu.

 Olimpiya təsnifatları 
Dağ xizəkçiləri üçün Vankuver Olimpiadasına vəsiqə qazanma müddəti 2008-ci ilin iyulundan 25 yanvar 2010-cu ilə qədər idi. Slalom, nəhəng slalom və dağ xizəyi yarışlarında Olimpiya vəsiqəsi bu müddət ərzində ən az 500 bal toplayan dağ xizəkçilərinə verildi. Beynəlxalq Xizək Federasiyasının açıqladığı reytinq sıralamasında bu əks olundu. Öz növbələrində idmançılar super nəhəng və super kombinasiyaya vəsiqə qazanmaq üçün bu yarışlarda ən azı 120 xal toplamalı idilər. Bu şərtlərin heç birini Azərbaycan idmançıları ödəyə bilmədilər, buna görə də, başqa şərtlərlə Olimpiya Oyunlarına vəsiqə qazanmaq üçün müraciət etdilər. Bununla, Dünya Xizək Çempionatında iştirak edən və ən az 140 xal qazanan yarışçılar Olimpiya slalomu və nəhəng slalom yarışlarına vəsiqə qazandılar. Bu şərtlər Azərbaycan nümayəndələri tərəfindən ödənmədi, çünki, hər iki idmançı bu qədər xal toplaya bilməmişdi. Azərbaycana əsas milli kvotanın ayrılması sayəsində Olimpiya slalomunda və nəhəng slalomda yarışmaq imkanı əldə edildi.

 Olimpiya geyimləri 
Azərbaycan komandasının olimpiyaçıları və nümayəndələrinin geyimləri ağ gödəkçədən, göy, qırmızı, yaşıl naxışlardan, rəngli şalvardan, ağ fonda Buta naxışının motivləri əks olunmuş ağ qapaqlardan ibarət idi. Şalvardakı rənglər Azərbaycan bayrağının rənglərini əks etdirirdi. Geyimlərə cavabdeh "Kerri" şirkəti idi. Oyunların açılış mərasimindən sonra Azərbaycan nümayəndələrinin rəngarəng şalvarı xarici medianın diqqətini çəkdi. Həmçinin, "şərh dalğası"na səbəb oldu. Bəzi tənqidçilər mənfi rəylərinə bildirdilər, digərləri isə müsbət rəy bildirərək "yaradıcılığa heyranlıqlarını" ifadə etdilər. Dəb mütəxəssislərinin çoxu geyimi yaxşı qarşılamayaraq öz mənfi rəylərinə bildirdi. Azərbaycan Olimpiyaçılarının, eləcə də Çexiya Olimpiyaçılarının geyimlərinin xarakterik görünüşü ilə maraqlanan Skott Vudvort idman geyimləri istehsalçısı "Ludmut Qolf"-un sahibidir.

 Nəticələri 
 Dağ xizəyi 

 DNF — bitirmədi

İdmançıYarışFinal1-ci cəhd2-ci cəhdNəticəYerKişilərSedrik NotsSlalomDNFNəhəng slalom1:30.781:35.203:05.9872QadınlarQaya Bassani AntivariSlalomDNFNəhəng slalom1:30.821:26.052:56.8757

 İstinadlar 

Kateqoriya:İllərinə görə Azərbaycan Qış Olimpiya Oyunlarında
Kateqoriya:2010-cu ildə Azərbaycanda idman
Kateqoriya:Ölkələr 2010 Qış Olimpiya Oyunlarında